Nutidens bybillede skal ikke kun henvende sig til de unge.  Derfor skyder Aalborg Kommune nu en kampagne i gang, der skal vise hvordan en anden indretning af byen kan give ældre et sundere og mere aktivt liv. - Vi gør meget for børn og unge i byrummet, men vi må ikke glemme dem, der er over 60, siger Thomas Kastrup-Larsen, der er rådmand for Sundhed og Bæredygtig Udvikling i Aalborg Kommune. Med kampagnen opfordrer kommunen de ældre til at komme med forslag til, hvordan byen skal indrettes. - Vi synes det er vigtigt, at være sund i hverdagen, derfor vil vi gerne lave et byrum, der gør det nemt at være aktiv, forklarer rådmanden. Kampagnen løber frem til d. 13. juni.

Opsummering:
Et mere ældre-venligt byrum, skal få Aalborgs seniorer til at dyrke mere motion